

**ประกาศองค์การบริหารส่วนตำบลช่องสามหมอ**

**เรื่อง การประกาศยกย่องการปฏิบัติราชการของข้าราชการ และพนักงานจ้าง**

**ในการปฏิบัติงานประจำปีงบประมาณ พ.ศ. 2563**

**................................**

ตามที่ได้มีการสำรวจความคิดเห็นของพนักงานเจ้าหน้าที่ในสังกัดองค์การบริหารส่วนตำบลช่องสามหมอ สำหรับข้าราชการ ลูกจ้าง และพนักงานจ้างที่สมควรได้รับการยกย่องเป็นแบบอย่างที่ดีในการปฏิบัติงาน ราชการ ประจำปีงบประมาณ พ.ศ. 2563 ตลอดจนได้นำผลการประเมินประสิทธิภาพและประสิทธิผลการปฏิบัติงานของ ตามประกาศคณะกรรมการพนักงานองค์การบริหารส่วนตำบลจังหวัดชัยภูมิ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล และการประเมินผลการปฏิบัติงานของพนักงานจ้างตามภารกิจและพนักงานจ้างทั่วไป ตามประกาศคณะกรรมการพนักงานองค์การบริหารส่วนตำบล เรื่อง มาตรฐานทั่วไปเกี่ยวกับพนักงานจ้าง จึงขอประกาศยกย่องการปฏิบัติหน้าที่ของพนักงานองค์การบริหารส่วนตำบลช่องสามหมอ ลูกจ้างประจำและพนักงานจ้าง ที่มีผลงานดีเด่น ได้รับการยอมรับจากเพื่อนร่วมงาน ตลอดจนสมาชิกสภาและผู้นำท้องถิ่น ประจำปีงบประมาณ พ.ศ. 2563 ประกอบด้วย

1. นายชวลิต ชะนะมา ตำแหน่งนักวิเคราะห์นโยบายและแผนปฏิบัติการ

2. นางวนิดา บุญทัน ตำแหน่งนักทรัพยากรบุคคล ชำนาญการ

๓. นางสาวรัชนก ภูมิเขต ตำแหน่งนักวิชาการศึกษาปฏิบัติการ

ขอให้ผู้ที่ได้รับการประกาศยกย่องและได้รับความไว้วางใจ เป็นแบบอย่างที่ดีสำหรับพนักงาน อบต.ช่องสามหมอ ตลอดจนบุคคลทั่วไป ที่มีความประพฤติที่ดี วางตนเหมาะสม ปฏิบัติตนตามแนวทางของมาตรฐานทางคุณธรรมและจริยธรรมของพนักงานและลูกจ้างขององค์การบริหารส่วนตำบลช่องสามหมอสืบไป

ประกาศ ณ วันที่ 1 เดือน ตุลาคม พ.ศ. 2563



(ลงชื่อ)

(นายเรืองศักดิ์ ดิลกลาภ)

นายกองค์การบริหารส่วนตำบลช่องสามหมอ